Τι νόημα έχει για τα παιδιά η δημιουργία μιας ομαδικής μουσικής σύνθεσης; Διερεύνηση υπό το πρίσμα της κριτικής παιδαγωγικής
Creators: name: Μπουτούλη, Παρασκευή Σωτηρίου
Publisher: name: Aristotle University of Thessaloniki
Year: 2018
Subjects: Μουσική σύνθεση
Νόημα μουσικής
Κριτική Παιδαγωγική
Music Composition
Meaning of music
Critical edagogy

description: Ο σκοπός της παρούσας ποιοτικής έρευνας είναι η διερεύνηση του νοήματος που έχει για τα παιδιά η διαδικασία δημιουργίας της ομαδικής μουσικής σύνθεσης σε ένα πλαίσιο ελεύθερης αλληλεπίδρασης και ανταλλαγής. Πραγματοποιήθηκε έρευνα-δράση με 19 μαθητές έκτης δημοτικού που φοιτούσαν σε δημόσιο σχολείο σε περιοχή της δυτικής Θεσσαλονίκης και συμμετείχαν σε μουσικό εργαστήριο. Συλλέχθηκαν δεδομένα μέσω παρατήρησης και ομαδικών ημιδομημένων συνεντεύξεων. Τα δεδομένα αναλύθηκαν με ανάλυση περιεχομένου. Από τα αποτελέσματα έγινε εμφανές ότι στο ελεύθερο πλαίσιο που δημιουργήθηκε τα παιδιά ακολούθησαν πρακτικές άτυπης μάθησης για να δημιουργήσουν τις ομαδικές συνθέσεις τους. Πιο συγκεκριμένα, μέσα από τη μέθοδο δοκιμής και λάθους και τον πειραματισμό ανακάλυψαν μουσικές έννοιες και δημιούργησαν συσχετίσεις ανάμεσα στην προϋπάρχουσα και τη νέα γνώση τους. Τις γνώσεις αυτές ανακάλυπταν και βελτίωναν συλλογικά και μέσα από την αλληλεπίδραση και την αλληλοδιδασκαλία. Διαπιστώθηκε ότι η ομαδική εργασία βοήθησε στην κατανομή του έργου και στην ανάπτυξη της δημιουργικότητας της ομάδας. Συνέβαλε στη δημιουργία μιας συλλογικής μουσικής ταυτότητας καθώς μέσα από την αίσθηση ασφάλειας που ένιωθαν τα παιδιά δουλεύοντας στις ομαδικές τους μουσικές συνθέσεις παράλληλα ικανοποιούσαν την αίσθηση του ανήκειν. Μέσω της ελευθερίας στις μουσικές επιλογές και αποφάσεις, τα παιδιά ένιωθαν ότι μπορούν και εκφράζουν τη μουσική τους κουλτούρα και επιβεβαιώνουν τις μουσικές τους ταυτότητες. Μέσω μιας παιδαγωγικής παρέμβασης που εκτιμά την κουλτούρα των παιδιών, ακροάται τις παιδαγωγικές και συναισθηματικές τους ανάγκες και τονώνει τις ταυτότητές τους, τα παιδιά ενδυναμώθηκαν στο να αναγνωρίσουν τι είναι πραγματικά χρήσιμο για αυτά και μπόρεσαν να διακρίνουν τις καταπιεστικές πτυχές του σχολείου και την αδικία που υφίστανται.
description: The main focus on this qualitative research is to investigate the meaning of group music composition for children in a context of free interaction and exchange. Αction-Research was carried out with 19 elementary school pupils attending a public school in a working area of Thessaloniki. A music workshop was organised for the purposes of the research in which children were invited to participate on a voluntary basis. Data was collected through observation and semi-structured group interviews and was analyzed with qualitative content analysis. From the results it became clear that within a free framework, children followed informal learning practices to create their group compositions. More specifically, they discovered musical concepts and created correlations between their pre-existing and new knowledge, through trial and error and experimentation. This knowledge was discovered and improved collectively through interaction and mutual learning. Teamwork has been found to have helped them to share the project and develop the creativity of the team. Additionally, it contributed to the creation of a collective music identity because, as children were working in their group musical composition they felt secure thus their sense of belonging has been developed. Being free to make their own musical choices and decisions, children felt that they could and express their musical culture and confirm their musical identities. Through a pedagogical intervention that values children's culture, listens to their pedagogical and emotional needs, and stimulates their identities, children were empowered to recognize what is really useful to them and were able to distinguish the oppressive aspects of the school and the injustice they suffer.